Jauni M se debuut-album gaan nie teleur stel - Afrikaanse Musiek Nuus
23 Junie 2019 23 Junie 2019 Digitaal
FOTO: Natasha Bouma
LEES OOK: Jauni M se eerste enkelsnit kry musiekvideo
Haar eerste solo-album, wat grotendeels oor liefde en die verskillende keuses wat daar rondom gemaak moet word gaan, het ’n volwasse kontemporêre klank en is die resultaat van vyf jaar se harde werk. Dit spog met twaalf snitte, wat die kunstenaar hoofsaaklik saam met Zanda Traut, Deon Meiring en Emil Struwig geskryf het, wat wissel tussen opgewekte lekkerluisterdeuntjies en dieper hartsmusiek. “Hierdie kontemporêre album het iets vir almal, van Pop tot Country en selfs ’n bietjie Rock. My man, die lewe, keuses, mense en die liefde het alles bygedra tot die inspirasie vir my musiek,” vertel sy. “Dit is nie sommer net ’n gewone Afrikaanse popalbum nie, maar my storie in musiek. Al die liedjies het emosionele diepte en ’n spesiale betekenis. Dis eerlik en gaan oor regte dinge wat in my of iemand wat ek ken se lewe gebeur het.”
Sonder Jou, ’n duet saam met Glaskas se Deon Meiring wat reeds speeltyd op die radio gekry het, sal ook op dié CD beskikbaar wees, asook die duet Kyk Weg (Kyk Vir My) saam met die musikant Neil Theunissen. “Die album is deur Sean Manley van Manley Recording Studios in Garsfontein opgeneem. Ons werk vreeslik lekker as ’n span en hulle het saam met my die pad gestap en help vorm aan die eindproduk en wat dit nou tans is,” deel sy.
Alhoewel sy nie regtig gunstelinge wil uitsonder nie, sê die sangeres dat Sterre en Keuses haar baie na aan die hart lê omdat dit baie van haar eie lewe deel.“Dis gevul met emosie en gevoelens… hartseer en geluk. Dit is vir my baie belangrik om met lirieke ’n storie te vertel wat eg is. Die waarheid. Dis hoekom hierdie twee van my gunsteling-liedjies op die album is,” verduidelik die ster. Sy is ook ongelooflik trots op This Is It, wat uit haar eie pen kom en deur Jaco van den Berg getoonset is.
VORIGE Chereé bederf aanhangers met nuwe CD na ’n dekade
Vuurwarm vermaak dié jaar op Innibos se hoofverhoog VOLGENDE
Pluk jou ‘Appel’ terwyl dit nog vars is!
Wikus Botma se nuwe snit bied blik op ’n kunstenaar se lewe
10 Junie 2018 Digitaal
Juan Boucher se nuwe album is hier
13 Desember 2017 Digitaal